Sandnessjøen lufthavn, Stokka

Sandnessjøen lufthavn, Stokka (IATA: SSJ, ICAO: ENST) eies og drives av Avinor AS og ble åpnet 30. juni, 1968. Flyplassen ligger på Stokka, ca. ti km sør for Sandnessjøen. Flyselskapet Widerøe flyr til og fra Stokka med flytypen De Havilland Dash 8-100 og -300. I tillegg transporterer Luftambulansen trengende til og fra regionen.

Flyselskaper og destinasjoner

Innland

  Flyselskap  DestinasjonerWiderøeavinor.no - Sandnessjøen lufthavnBodø, Oslo, Trondheim

Historikk
Den første flyruten langs vestkysten av Norge startet 7. juni 1935 av Det Norske Luftfartsselskap (DNL) med sjøfly med tre ukentlige avganger og stoppested blant annet i Sandnessjøen. Alle flygninger opphørte i 1940, men etter krigen startet DNL kystruten med samme utstyr. Widerøe overtok senere de lokale kystruterne.

Siden sjøflyene kun kunne drives i dagslys og i godt vær, ble det prøvet et nytt konsept med regionale kortbaneflyplasser i 1968, blant annet i Sandnessjøen. 1. juli 1968 startet Widerøe Helgeland-ruten mellom Trondheim og Bodø med stopover i Namsos, Brønnøysund, Sandnessjøen og Mo i Rana, fløyet med Twin Ottere.

27. juni 2011 startet Widerøe ruten Oslo-Sandnessjøen. For å skape bedre forutsetninger for Oslo-ruten og muliggjøre fremtidlige flytyper ble rullebanen forlenget i 2014.

Fjerstyrt kontrolltårn
Den 9. april 2025, klokken 14:00 ble det fjernstyrte kontrolltårnet ved Stokka lufthavn satt i drift ved Avinors Remote Tower Center (RTC) i Bodø.ntb.no - Tre nye flytårn overføres til Bodø – hentet 26. april 2025"Fredag styrer Monica Stokka-flyene fra Bodø" Helgelands Blad papirutgave. Årgang 121, nr. 29, side 18, utgitt 11. april 2025. Dette markerte også slutten på bemannet tårntjeneste lokalt på lufthavnen.

Kontrolltårnet, som har en høyde på 17,5 meter, ble påbegynt i 2023 og oppført av firmaet Loe Betongmontasje fra Hokksund."Nytt tårn skyter i været på Stokka" Helgelands Blad papirutgave. Årgang 119, nr. 47, side 4, utgitt 26. april 2023. Påmonterte kameraer, mikrofoner og annet utstyr gir kontinuerlig svært detaljert informasjon om været og aktivitetene på flyplassen til de som styrer flytrafikken fra RTC i Bodø.avinor.no - Fjernstyrte tårn – hentet 26. april 2025

Rullebanen
Ved rullebanen på Stokka kan det foretas landing i to retninger. Ved RWY02 landes det fra sør-sørvest mot nord-nordøst, mens det ved RWY20 landes fra nord-nordøst mot sør-sørvest. Tallene i RWY02 og RWY20 er tall som angir banens magnetiske retning på et 360-graders kompass avrundet til nærmeste 10 hele grader. Rullebanen har en lengde på 1409 meter og er 30 meter bred.Side 4 – Internet Pilot Planning Center    – hentet 21. september 2014 Høsten 2006 ble nye sikkerhetssoner rundt rullebanen ferdig.Helgeland Arbeiderblad – Skjerpet sikkerhet for 26,6 millioner – hentet 6. mai 2012

Kunngjorte banelengder 
 RWY  TORA (M)  ASDA (M)  TODA (M)  LDA (M)02      1414  20        

TORA = Takeoff Run Available - Lengden på rullebanen som er erklært tilgjengelig og egnet for bakkekjøring av et fly som starter. (The length of runway declared available and suitable for the ground run of an airplane taking off.)
ASDA = Accelerate-Stop Distance Available - Lengden på TORA pluss lengden på stopway, hvis det er stopway. (The length of the takeoff run available plus the length of the stopway, if stopway is provided.)
TODA = Takeoff Distance Available - Lengden på TORA pluss lengden på clearway, hvis det er clearway. (The length of the takeoff run available plus the length of the clearway, if clearway is provided). (clearway og stopway=plass brukbar i nødssituasjon bortenfor banen, stopway har asfalt eller lignende, clearway har ikke det)
LDA = Landing Distance Available - Lengden på rullebanen som er erklært tilgjengelig og egnet for bakkekjøring av et fly som lander. (The length of runway which is declared available and suitable for the ground run of an airplane landing.)

Forlengelse av rullebanen
Det har lenge vært arbeidet med å forlenge rullebanen til  meter i nord-nordøstlig retning. Grunnarbeidet ble gjort allerede i 2007 da kommunen investerte rundt 5 millioner for å planere haugen mot vest. Masseuttaket ble lagt som fundament for den forlengede rullebanen, men etter at denne jobben var fullført ble det stopp i arbeidet.Helgelands Blad, årgang 111, utgitt 14. februar 2014, side 11

Fredag, 14. februar 2014 kunngjorde Avinor kontraktene i prosjektet som hadde et budsjett på ca. 40 millioner kroner. Anleggsarbeidet ble utført av PK Strøm AS fra Rognan, elektro-arbeidet ble utført av danske Intertech med base i Århus mens bygglederkontrakten gikk til ByggTech AS i Brønnøysund.Helgeland Arbeiderblad - Større Stokka - hentet 15. februar 2014

Arbeidet med forlengelsen startet 1. april samme år.

Lufthavnen var stengt for trafikk mellom klokken 07:00 og 16:00 fra 17. juni til 11. juli på grunn av asfalteringsarbeid på den nye delen av rullebanen.Helgeland Arbeiderblad - I rute med ny rullebane - hentet 21. september 2014 Grunnet mye fint vær ble asfalteringen unnagjort tidligere enn planlagt og torsdag, 26. juni fikk flyselskapene beskjed om at rullebanen kunne tas i bruk igjen til alle døgnets tider, men grunnet flymangel og allerede planlagte ruter ble normal trafikk ikke gjenopptatt før 11. juli.Helgeland Arbeiderblad - Flyr ikke midt på dagen - hentet 21. september 2014

Torsdag, 18. september 2014 åpnet rullebanen med en kunngjort banelengde på  meter. Widerøe-kaptein Thomas Ihlemann foretok den første landingen.Helgelands Blad - Fikk den første landingen  - hentet 21. september 2014

Transport og parkering
Flyplassen betjenes av flybuss og taxi. Selskapet HTS (Helgeland Transport Service) drifter flybussen, og den kjører til og fra samtlige flyavganger.Helgeland Transport Service – hentet 5. februar 2012 Man kan også benytte egen bil eller leiebil. Leiebilfirmaene Hertz, AVIS, EuropcarAvinor.no - Sandnessjøen lufthavn  – hentet 12. oktober 2012 og Budgetmynewsdesk.com - Budget satser stort i nord – hentet 12. oktober 2012 er tilknyttet flyplassen. Mot parkeringsavgift tilbyr Stokka lufthavn parkering ved terminalen. Det er 11 km med bil til Sandnessjøen.

Hendelser og ulykker
Lørdag, 11. oktober 2014, klokken 08:46 lettet Widerøes Dash 8-300, LN-WFH, med rutenummer WF7315, fra Sandnessjøen lufthavn med kursen mot København lufthavn, Kastrup. Alstahaug Næringsforening hadde, sammen med sine samarbeidspartnere, Avinor, Sparebank 1 Nord-Norge og Helgeland Sparebank leid flyet for å feire utvidelsen av rullebanen til operative  meter. Billettprisen var satt til symbolske  kroner hver vei. Dette var første gang en direkterute til utlandet fra Sandnessjøen lufthavn har funnet sted. Flytiden til Kastrup var på to timer og førti minutter. Mannskap på turen var kaptein Fredrik Johnsen, styrmann Marius Roel og flyvertinne Sissel Aag.Helgelands Blad, årgang 111, nummer 120, utgitt 13. oktober 2014, side 13-14
Mandag 27. juni 2011 startet Widerøe ruten Oslo-Sandnessjøen. Dette var en sommerrute som skulle fly fire ukentlige avganger i perioden 27. juni til 14. august.Helgelands Blad - Flyrute åpner i dag - hentet 5. februar 2012 Det viste seg at dette var en populær rute og 31. oktober samme året startet Widerøe med fast flyging til Oslo fra Sandnessjøen med tre ukentlige avganger.Boarding.no - Widerøe starter to nye direkteruter    - hentet 5. februar 2012 Flytiden på denne strekningen er 1 time og 45 minutter.
15. september 2010, ca. klokken 06:00, ble Widerøes DHC-8-103B LN-WIF fra Bodø truffet av et kraftig vindkast like før det skulle lande. Dette resulterte i en så hard landing at understellet kollapset.Aviation Safety Network - hentet 5. februar 2012 Det var tre passasjerer og fire besetningsmedlemmer om bord da ulykken skjedde. Ingen av disse ble skadet og alle ble raskt evakuert.VG.no - Fly havarerte under landing: Truffet av vindkast - hentet 5. februar 2012
11. desember 1970, ca. klokken 13:30 krasjet et ambulansefly av typen PA-32-260 Cherokee Six produsert av Piper Aircraft Corporation i fjellet Stortind/Breitind i De Syv Søstre ved innflygning til Stokka lufthavn.aviation-safety.net - ASN Wikibase Occurrence # 16440 - hentet 19. mars 2012 Alle fire ombord omkom. Flyet kom fra Brønnøysund, og ble operert av Vikingfly.

Statistikk

Trivia
Stokka lufthavn er sentral i Bjørn Jens' låt Møt meg på Stokka.
Oljearbeider Egil Lund hadde 29. august 2011 et leserinnlegg i Helgelands Blad hvor han konkluderer med at Stokka lufthavn har «landets beste flybuss, for ikke å si verdens beste». Dette har sammenheng med at flybussen bringer passasjerene til ønsket privatadresse, uavhengig av fast rutetrasé.Oljedirektoratet – Hundre meter fra mål  – hentet 5. februar 2012
Terminalbygget som stod ferdig da flyplassen ble åpnet i 1968 ble tirsdag, 17. januar 2011, fjernet.Helgelands Blad – Det gamle terminalbygget på Stokka er borte – hentet 5. februar 2012 Tomta er nå blitt oppstillingsplass for fly og helikopter.

 Referanser 

Eksterne lenker
 Avinors side om Sandnessjøen lufthavn, Stokka


Kategori:Flyplasser i Nordland
Kategori:Næringsliv i Alstahaug
Kategori:Transport i Alstahaug
Kategori:Etableringer i 1968
Kategori:1968 i Norge
Kategori:Byggverk i Alstahaug